**ACTA DE LA SESSIÓ ORDINARIA CELEBRADA PEL CONSELL DE CULTURA EL DIA 17 DE SETEMBRE DE 2018**

Casal de Cultura Robert Brillas, a la sala d’actes, essent el dia 17 de setembre a les 20 hores, es reuneix el Consell de Cultura, en sessió ordinària, sota la presidència de la Sra. Maribel Aguilera Mulero.

Assisteixen:

* **Àgora**
* **AMPEL**
* **Amics de la Música de Santa Magdalena**
* **Associació Teatre i Punt**
* **Centro Aragonés**
* **Colla de Bastoners d’Esplugues**
* **Colla de Castellers d’Esplugues**
* **Colla de Geganters d’Esplugues**
* **Colla de Diables Infantils Boiets Esquitxafocs**
* **Colla dels Tres Tombs d’Esplugues**
* **Corals Musicorum**
* **Coordinadora d’Entitats de Cultura Popular**
* **Ciudadanos**
* **Drums Batukada**
* **Escamot Trabucaire**
* **Grup d’Estudis d’Esplugues**
* **L’Avenç**
* **Penya Barcelonista de L’Avenç**
* **Secció Sardanista de L’Avenç**
* **Societat Coral Centenària la Coloma**
* **Toc de Foc de la Bòbila**

Oberta la sessió per la Presidenta, a continuació es tracten els assumptes relacionats a l’Ordre del Dia:

**Temes a tractar**:

1. **Valoració d’activitats**

Les entitats valoren positivament les activitats que han portat a terme ( Festes de Santa Magdalena, Festes del barri del Gall, concert Musicorum, Exposició del Grup d’Estudis, concert Amics de la Música de Santa Magdalena, Festes del barri de La Plana). Es valoren també positivament els concerts de jazz d’estiu i la Diada Nacional de Catalunya.

1. **Festa Major de Sant Mateu**

Les entitats han aportat totes les necessitats per al desenvolupament dels actes i comenten les activitats a desenvolupar durant els dies de la Festa Major.

1. **Informacions de la regidoria**

Es comenta per part de la regidoria la necessitat que les entitats han de comunicar les seves activitats a la regidoria de cultura abans de fer-ne publicitat. Aquest fet s’ha produït en alguna ocasió, el que provoca descoordinació. Ha d’haver-hi coordinació entre ambdues parts per poder desenvolupar les activitats. S’ha de fer la petició per millorar en coordinació, comunicació, logística i evitar solapament d’activitats.

Es tracta sobre les agents preventives i la necessitat de fer esforços per poder ampliar el número de persones voluntàries.

Es parla també de la necessitat d’ajustar els horaris de les activitats i complir amb els horaris autoritzats. Cal també programar les activitats i evitar repetir espais de manera reiterada per garantir el descans dels veïns i veïnes de les zones afectades.

1. **Precs i preguntes**

No hi ha precs i preguntes

I no havent-hi més assumptes per tractar, la Presidenta dóna per finalitzada la sessió i s’estén la present acta que es signa.

LA PRESIDENTA

Maribel Aguilera Mulero